kardosdrur/scandi-wiki huggingface dataset:
Edward Sharpe and The Magnetic Zeros

Edward Sharpe and The Magnetic Zeros er et amerikansk band ledet af Alex Ebert. Deres første show som en fuld band blev spillet d. 18. juli 2007 på The Troubadour i West Hollywood, Californien. Deres første fuld-længde optagelse, Up from Below, blev udgivet digitalt den 7. juli 2009 og fysisk den 14. juli 2009 på Community Records. Deres andet fuldlængde-album, Here, blev udgivet den 29. maj 2012.

Medlemmer 

Alex Ebert  - vokal, guitar, slagtøj, klaver
Jade Castrinos - vokal , guitar (er ikke længere end del af bandet) 
Stewart Cole - trompet, percussion, keyboards, tenor ukulele, vokaler
Josh Collazo - trommer, percussion, vokal
Orpheo McCord - trommer, percussion, marimba, vokal
Nora Kirkpatrick  - harmonika , vokal
Christian Letts - guitar, vokal
Seth Ford-Young - bas, vokal
Mark Noseworthy - guitar, vokal (Forår 2012)
Aaron Arntz - klaver (Forår 2012)

Yderligere personale 
Chris Richard - vokal, slagtøj
Anna Bulbrook - bratsch, vokal
Tyler James  - piano, vokal
Felix Bloxsom  - trommer
Adam Privitera - whistler
Nathaniel Markman - lejlighedsvis spillemand
Ryan Richter - guitar, lap steel
Scott Ralston - tour manager
Bryan Ling - chef
Odessa Jorgenson - vokal, bratsch

Tidligere personale 
Aaron Embry  - keyboards, klaver, vokal, harmonika
Nico Aglietti - guitar, synthesizer , keyboards, vokal
Aaron Ældre - bas, vokal, banjo, percussion
Tay Strathairn - klaver, harmonika, vokal
Michael Farfel - manager / announcer

Studiealbum 
 Up from Below (2009)
 Here (2012)
 Edward Sharpe and the Magnetic Zeros (2013)
 PersonA (2016)

Rockgrupper fra USA
O.F. Asp (virksomhed)

O.F. Asp A/S var en dansk stearinlysfabrik og sæbefabrik i København.

Historie 
Virksomheden blev grundlagt i København 1856 (borgerskab 1857) af lægen, hofmedikus J.C.A. Bock (1813-1879). Allerede 1853 var Bock indtrådt i firmaet O.F. Asp, hvis kamfin- og sæbefabrik på Christianshavn hans morbroder, fabrikant Olfert Fischer Asp (1803-1865) indtil da havde bestyret for hans yngre broder, grosserer Christian Asp Bock (1818-1885). Af hensyn til Bocks fornemme status som kongehusets læge, indgik hans navn aldrig i firmanavnet.

Bock havde efter lange og kostbare forsøg opdaget en metode, med hvilken han ved hjælp af svovlsyre kunne producere stearin af talg, og det resulterede i patenter af 24. december 1867 og 25. juni 1869. J.C.A. Bock lod denne metode været grundlaget for fabrikken og vandt 1872 sølvmedalje på den nordiske industriudstilling i København, men det lykkedes ham aldrig at få sine patenter anerkendt i udlandet. I 1875 anlagde han en ny fabrik for fremstilling af stearin og stearinolie baseret på et fransk princip, men satte derved sin formue over styr. Bock var en fortrolig ven af grevinde Danner, og i sit testamente havde hun kvitteret et lån på 24.000 rigsdaler, som Bock havde investeret i fabrikken. I november 1876 blev firmaet O.F. Asp sat under administration og fabrikken overtaget af Kjøbenhavns Handelsbank, der 1880 solgte aktiverne til fabrikant L.P. Holmblad.

J.C.A. Bocks sønner, Alexander Bock (1849-1900) og Fritz Bock (1851-1923), som havde bestyret fabrikken for Handelsbanken, beholdt firmanavnet og etablerede en ny stearinlysfabrik på Blegdamsvej 104-106. Bygningen blev tegnet af Hans J. Holm. Alexander Bock var den ledende kraft i virksomheden, og selvom han alle sine dage var hæmmet af sygdom, arbejdede han utrætteligt på at skabe nye markeder for stearinlyset. 1896 frembragte Bock en cykellygte og et cykellys, hvis smeltepunkt var i overensstemmelse med lygtens afkølingssystem. Asp-lygten eller Asp-cykellyset var en nyskabelse og blev snart et af fabrikkens vigtigste produkter.

O.F. Asp overgik 3. april 1919 sammen med en række andre lignende virksomheder til det nye store selskab Medicinalco. Fabrikken havde været i familien Bocks eje indtil overtagelsen, og Alexanders søn Allan Bock blev knyttet til den nye virksomhed, Asp-Holmblad.

Fabriksbygningen findes endnu, men dens vinduer er blevet ændret.

Kilder 
 Danmarks ældste forretninger 1100-1911, Kraks Forlag 1950
 Asp-Holmblads hjemmeside
 J.C.A. Bocks biografi i Dansk Biografisk Leksikon

Østerbro
Tidligere virksomheder i København
Danske virksomheder etableret i 1857
Ophørt i 1919
Fremstillingsvirksomheder i Danmark
Industribygninger i København
Hans J. Holm
Alexander Bock

Richard August Alexander Bock (født 18. november 1849, død 25. maj 1900 i København) var en dansk civilingeniør og fabrikant, bror til Fritz Bock og far til Allan Bock.

Han var søn af lægen og fabrikanten J.C.A. Bock, som i 1857 havde grundlagt sæbe- og stearinlysfabrikken O.F. Asp.

I 1880 gik O.F. Asp konkurs, og resterne blev overtaget af grosserer L.P. Holmblad. Inden da havde Alexander Bock sammen med broderen Fritz bestyret fabrikken for Kjøbenhavns Handelsbank. Brødrene beholdt firmanavnet og etablerede en ny stearinlysfabrik på Blegdamsvej 104-106. Bygningen blev tegnet af Hans J. Holm. Alexander Bock var den ledende kraft i virksomheden, og selvom han alle sine dage var hæmmet af sygdom, arbejdede han utrætteligt på at skabe nye markeder for stearinlyset. 1896 frembragte Bock en cykellygte og et cykellys, hvis smeltepunkt var i overensstemmelse med lygtens afkølingssystem. Asp-lygten eller Asp-cykellyset var en nyskabelse og blev snart et af fabrikkens vigtigste produkter.

Bock blev gift 10. november 1888 med Alma Fenger (2. november 1860 - 21. juli 1925), datter af lægen og politikeren C.E. Fenger.

Kilder 
 Danmarks ældste forretninger 1100-1911, Kraks Forlag 1950
 Asp-Holmblads hjemmeside
 J.C.A. Bocks biografi i Dansk Biografisk Leksikon

Personer i Dansk Biografisk Leksikon
Civilingeniører fra Danmark
Fabrikanter fra Danmark
Opfindere fra Danmark
Danskere i 1800-tallet
Nizami Ganjavi

Nizami Ganjavi () var en persisk digter i det 12. århundrede. Nizami betragtes som den bedste romantiske digter i persisk litteratur.

Liv 

Han hed Ilyas og hans pseudonym var Nezami (også stavet som Nizami og Neẓāmi). Han blev født i Gandja (nu dagens Aserbajdsjan) og menes at have tilbragt hele sit liv i det sydlige Kaukasus. Ifølge de Blois, havde byen Gandja en meget stor iransk befolkning. Den armenske historiker Kirakos Gandzaketsi (ca. 1200-1271) nævner, at: " Denne by blev tæt befolket med Iranerne og et mindre antal Kristne ".

Kilder 

Persere
Digtere
Fritz Bock

Fritz Leo Nicolai Bock (23. december 1851 – 24. marts 1923 i København) var en dansk fabrikant, bror til Alexander Bock.

Han var søn af lægen og fabrikanten J.C.A. Bock, som i 1857 havde grundlagt sæbe- og stearinlysfabrikken O.F. Asp.

I 1880 gik O.F. Asp konkurs, og resterne blev overtaget af grosserer L.P. Holmblad. Inden da havde Fritz Bock sammen med broderen Alexander bestyret fabrikken for Kjøbenhavns Handelsbank. Brødrene beholdt firmanavnet og etablerede en ny stearinlysfabrik på Blegdamsvej 104-106. Bygningen blev tegnet af Hans J. Holm. Broderen Alexander Bock var den ledende kraft i virksomheden, og selvom han alle sine dage var hæmmet af sygdom, arbejdede han utrætteligt på at skabe nye markeder for stearinlyset. 1896 frembragte Alexander Bock en cykellygte og et cykellys, hvis smeltepunkt var i overensstemmelse med lygtens afkølingssystem. Asp-lygten eller Asp-cykellyset var en nyskabelse og blev snart et af fabrikkens vigtigste produkter.

I 1919 solgte Fritz Bock O.F. Asp til det nye selskab Medicinalco, som lod det indgå i Asp-Holmblad.

Han var formand for Danske Esperantisters Centralforening 1908-09 og kasserer for Foreningen Ungdommens Vel.

Fritz Bock var ugift.

Kilder 
 Kraks Blaa Bog 1910 
 Danmarks ældste forretninger 1100-1911, Kraks Forlag 1950 
 Asp-Holmblads hjemmeside 
 J.C.A. Bocks biografi i Dansk Biografisk Leksikon 

Personer i Dansk Biografisk Leksikon
Personer i Kraks Blå Bog (afdøde)
Fabrikanter fra Danmark
Danskere i 1800-tallet
Danskere i 1900-tallet
L.P. Holmblad (virksomhed)

L.P. Holmblad var en dansk grossererforretning, kortspils- og stearinlysfabrik.

Historie 
Virksomheden blev grundlagt i 1777 af den svenskfødte farver Jacob Holmblad (1736-1806) som farveri. Han fik kgl. privilegium til at anlægge "et complet Manufactur-Farverie" i København, og hans oprindelige bygning findes stadig i Sølvgade i København. Fra 1805 dreves tillige sæbefabrikation, og stearinlysfabrikken grundlagdes i 1892. Jacob Holmblad efterlod farveriet til sin søn, Lauritz Holmblad (1770-1827), som i 1819 grundlagde Danmarks første egentlige malevarefabrik. 

Firmaet havde navn efter grundlæggerens sønnesøn, Lauritz Peter Holmblad (1815-1890), som overtog det i 1842.

Sæbe- og stearinlysvirksomheden var i familien Holmblads eje indtil 3. april 1919, hvor den sammen med andre gamle virksomheder indgik i A/S Medicinalco og blev lagt sammen med O.F. Asp til Asp-Holmblad.

Farve- og lakfabrikken gik i arv til Lauritz Holmblads søn, Carl Frederik Holmblad (1800-1861), og dernæst til sønnen Poul Lauritz Holmblad (1823-1909), og blev i 1893 solgt til medarbejderen, cand. polyt. Lars Friis. Den blev i 1912 til Sadolin & Holmblad.

Adresser 
Virksomheden blev etableret 1777 i Sølvgade 38, Holmblads Gård. Spillekort-, sæbe- og lakfabrikken lå dernæst på hjørnet af Gothersgade og Regnegade, mens en limfabrik i forbindelse med et marvoliekogeri lå på Amagerbro.

I 1880 lod L.P. Holmblad en ny fabrik opføre i Jemtelandsgade 3 (bygget af murermester Christian Peder Wienberg, nu Kvarterhuset).

Kilder 
 Danmarks ældste forretninger 1100-1911, Kraks Forlag 1950
 Asp-Holmblads hjemmeside

Tidligere virksomheder i København
Danske virksomheder etableret i 1777
Ophørt i 1912
Ophørt i 1919
Fremstillingsvirksomheder i Danmark
Grossistvirksomheder i Danmark
Slægten Holmblad
Hoxhaisme

Hoxhaisme er en såkaldt anti-revisionistisk marxistisk-leninistisk retning af kommunismen, udviklet af den albanske kommunist Enver Hoxha. Hoxhaisme opstod i slutningen af 1970erne efter en strid og brud mellem kinesiske maoister og Hoxha i 1978.

Hoxhaistene fulgte Hoxhas politiske linje, som så Sovjetunionen som et forbillede og forsvarede den politiske arv efter Josef Stalin, Stalinisme. Hoxha fordømte Sovjetunionens invasion af Tjekkoslovakiet i 1968, og sørget for at Albanien blev trukket ud af Warszawapagten. Han var også stærkt kritisk mod Amerika, Sovjetunionen efter Stalins død, Folkerepublikken Kina og Jugoslavien, og betegnet de tre sidstnævnte som imperialistiske eller statskapitalistiske stater. Hoxhaismen fik en betydelig tilslutning i den maoistiske bevægelse, der mange steder erklærede sig for hoxhaistiske.

Efter det sovjetiske kollaps i 1991, måtte også den socialistiske folkerepublik Albanien bukke under for omvæltningerne, siden har hoxhaistiske og proalbanske partier dannet et internationalt netværk, Den internationale konference for marxistisk-leninistiske partier og organisationer (Enhed og kamp), forkortet ICMLPO.

Kommunisme
Ernst Bodenhoff

Gotthold Ernst Emil Bodenhoff (16. marts 1852 på Jønneval, Norge – 1. februar 1934 i Søllerød) var en dansk officer, kammerherre og forfatter.

Karriere 
Han var søn af overførster Emil Bodenhoff og Elise født von Müller, blev sekondløjtnant i fodfolket 1873, 1876 premierløjtnant ved 20. bataljon, blev 1880 forsat til Den Kongelige Livgarde og kom 1887 til 21. bataljon, blev samme år kaptajn, og vendte 1890 tilbage til Livgarden, hvor han 1901 blev oberstløjtnant. 1905 forlod han Hæren og helligede sig sin udgivervirksomhed og sit forfatterskab af historiske erindringer. Væsentligst var Bodenhoffs udgivelse af sin morfaders, generalmajor Gotthold Müllers, interessante dagbøger.

Ernst Bodenhoff blev 16. april 1881 udnævnt til kammerjunker, 26. maj 1892 til Ridder af Dannebrog, blev 4. maj 1906 Dannebrogsmand og 1. januar 1914 kammerherre. Desuden blev han 16. november 1883 ridder og 1898 Kommandør af Sankt Stanislaus Ordenen, 22. december 1886 ridder af den portugisiske Kristusorden, 1892 kommandør af Sankt Anna Ordenen, 1897 officer af den siamesiske Kroneorden og 1898 officer af den græske Frelserorden.

Han ægtede 26. januar 1883 Mathilde Emma Camilla Mønster (25. august 1862 i Jægersborg - ?), datter af Harald Carl Mønster og Albertine Louise Waagepetersen.

Det Kongelige Bibliotek har fotografier af ham (af Carl Sonne og 1902 af Carl Christensen).

Forfatterskab 
 Mellem Venner og Fjender, 1897.
 En hverdagshistorie fra 1849, 1898.
 Mellem Heltegrave, fra Dannevirke til Als, 1905.
 Da Danmark var i Vaande, 1909.
 Et lykkeligt Hjem, 1909.
 Minderige Egne, 1910.
 Svundne Tider. Generalmajor v. Müllers efterladte papirer, 1912.
 Hofliv under trende Konger. Uddrag af generalmajor Fred. Gotthold v. Müllers efterladte papirer, 1913.
 Kongesorger, 1913.
 Den gamle General, 1914.
 Lyse Minder, 1915.
 Dømt til Døden, 1917.

Kilder 
 Dansk Biografisk Haandleksikon.
 Kraks Blaa Bog 1929.

Eksterne henvisninger 
 

Personer i Dansk Biografisk Leksikon
Personer i Kraks Blå Bog (afdøde)
Kammerherrer fra Danmark
Danskere i 1800-tallet
Danskere i 1900-tallet
Ernst
Riddere af Dannebrog
Officerer fra Danmark
Militærhistorikere fra Danmark
Selvbiografer fra Danmark
Dansksprogede forfattere fra Danmark
Otto Aulie

Otto Wilhelm Aulie (27. september 1894 i Tønsberg - 9. februar 1923 i Skien) var en norsk fodboldspiller.

Han var højreback for Odd og Lyn, og blev cupmester med Odd i 1913 og 1915.

Aulie spillede tilsammen 28 landskampe for Norge, og spillede alle tre kampe for Norge under OL 1920 i Antwerpen. Han døde af meningitis i 1923, bare 28 år gammel.

Eksterne henvisninger 
 http://www.sports-reference.com/olympics/athletes/au/otto-aulie-1.html 

Fodboldspillere fra Norge
Fodboldspillere fra Odds BK
Personer fra Tønsberg
Basilikaen Vor Frue af Candelaria

Basilikaen Vor Frue af Candelaria (spansk: Basílica de Nuestra Señora de la Candelaria) er en  basilika beliggende i byen Candelaria i Tenerife. Den er den vigtigste helligdom viet til Jomfru Maria på De Kanariske Øer (Spanien), og er dedikeret til Jomfru af Candelaria, skytshelgen for De Kanariske Øer.

Historie 
Oprindeligt blev billedet af Jomfru af Candelaria fundet af to hyrder Aboriginal (Guancher) på en strand nær den nuværende helligdom. Senere flyttede han billedet af Jomfru i en hule bag det aktuelle basilika. Mellem 1668 og 1672 blev en stor helligdom bygget på stedet, men den blev ødelagt ved en brand i 1789. Den nuværende basilika blev bygget mellem 1949 og 1959.

Basilikaen Candelaria er en stor kirke, med plads til 5.000 mennesker. Kirken har tre kapeller; Alteret er det i træ, udskårne billede af Jomfru af Candelaria (skytshelgen for De Kanariske Øer) af Fernando Estévez. Den originale skulptur forsvandt i en storm i 1826.

Basilika det besøges hvert år med 2,5 millioner pilgrimme og turister hvert år, hvilket gør den til et af de vigtigste helligdomme i Spanien. Den 24. januar 2011 blev den  erklæret en "Minor Basilica" af Pave Benedikt 16. Hvert år den 2. februar og 15. august samles  tusindvis af pilgrimme ved basilikaen for  at fejre festen for Jomfru af Candelaria.

Billeder

Eksterne kilder og henvisninger 

Página web oficial de la Basílica de Nuestra Señora de Candelaria 
El Santuario de la Virgen de Candelaria: curiosidades acerca de la construcción de la Basílica
Basílica de Nuestra Señora de la Candelaria, en Youtube.

Kirker i Spanien
Tenerife
Antigua

Antigua er en ø i Caribien, som udgør den største del af østaten Antigua og Barbuda. Antigua ligger 40 km syd for Barbuda.
Øen har omkring 65 000 indbyggere, heraf bor lidt over halvdelen i hovedstaden Saint John's på nordvestkysten.

Antigua er på 281 km² og øens højeste punkt er Mount Obama (tidligere Boggy Peak) på 402 meter over havets overflade. Klimaet er tropisk havklima og temperaturen varierer ikke ret meget hen over året. Columbus gav øen sitt navn efter en kirke i Seville.

Eksterne henvisninger 

Caribiske øer
Antigua og Barbuda
El Chicharro

Makrellen eller den (es.: Escultura alegórica al Chicharro, allegoriske makrelskulptur), er en bronzeskulptur af en hestemakrel, der står i byen Santa Cruz de Tenerife på de kanariske øer. Skulpturen er blevet et symbol på byen og øen Tenerife.

Historie 
Den oprindelige skulpturen blev skænket som en gave til byen og øen Tenerife af den venezuelanske kulturgruppe "Liqui-Liquis". Den blev opført i 1979 ved enden af vejen San José, mere præcist på en firkant kaldt Plaza del Chicharro (Makrellens plads) beliggende på pladsen Plaza del Príncipe (prinsens plads). Ved foden af monumentet blev placeret en mindeplade med ordene: "La Comunidad Canario-Venezolana al Noble Pueblo de Tenerife" (Det Kanariske-venezuelanske Fællesskab (med det) noble folk i Tenerife).

Den nuværende skulptur fremstillet af bronze, vejer omkring 600 kilo og er siden november 2003 placeret på en basaltsten. Denne statue er en kopi af den originale, som blev lavet af de studerende på Escuela de Industriales de Caracas (Caracas' industriskole), efter originalen var blevet svært medtaget efter at være blevet stjålet.

Skulptørerne Francisco Javier Rodriguez de Armas og Evelina Martin Rodriguez (ansvarlig for workshoppen Bronzo) var ansvarlig for at skabe den nuværende skulptur, som officielt blev afsløret den 4. november 2003.

Skulpturen er blevet midtpunkt for den traditionelle Entierro de la Sardina (Sardinens jordfæstelse) som er en del af Karneval de Santa Cruz de Tenerife.

Hærværk 
Makrel har været offer for adskillige angreb af hærværk og blev i 2000 stjålet og solgt i Valencia, hvor den undgik at blive smeltet på en losseplads. På trods af dette blev den originale skulptur fundet i meget dårlig stand, så den nuværende replika er skabt ud fra en bevaret original skitse, hvor fisken syntes at springe på en bølge, som blev inkluderet på den nye skulptur.

Kilder/henvisninger 

Skulpturer
Tenerife
Ryback

Ryan Reeves (født 10. november 1981), bedre kendt under ringnavnet Ryback, er en amerikansk wrestler i World Wrestling Entertainment (WWE). Han kom først på den internationale scene i tv-programmet Tough Enough i 2004 og har senere wrestlet (bl.a. under sin Ryback-gimmick) for mindre wrestlingorganisationer som Deep South Wrestling, Ohio Valley Wrestling og Florida Championship Wrestling, der hører ind under WWE. I 2010 blev han kendt i WWE NXT som Skip Sheffield. I 2012 fik han sit gennembrud i WWE under navnet Ryback og har flere gange udfordret den regerende verdensmester CM Punk i VM-titelkampe - dog uden succes.

Eksterne henvisninger 

 
 
 

Wrestlere fra USA
Edmund Landau

Edmund Georg Hermann Landau (født 14. februar 1877 i Berlin, død 19. februar 1938) var en fremtrædende tysk matematiker af jødisk afstamning. Han var professor ved Universitet i Göttingen fra 1909 til 1934, hvor han blev tvunget på pension af Nazi-regimet. Han døde en naturlig død i Berlin i 1938.

Edmund Landau demonstrerede tidligt store intellektuelle evner. Han blev således student fra den franske skole i Berlin allerede som 16-årig, to år før det normale. Herefter begyndte han at studere matematik ved universitetet i Berlin, hvor han erhvervede doktorgraden(dr.phil.) i 1899 for en afhandling (disputats) om talteori.

Han underviste som privatdocent ved universitetet i Berlin fra 1899 til han i 1909 blev udnævnt til professor ved universitetet i Göttingen. I hele sin karriere virkede Landau som en eminent og klar forelæser, der tog mange initiativer i undervisningen. Samtidigt var han en af sin tids mest anerkendte forskere.

Da Landau kunne virke en anelse arrogant kom han på kant med flere af sine kolleger. Dette gav ham store problemer da jødeforfølgelserne i Tyskland spidsede alvorligt til med Nazi-regimets overtagelse af magten i Tyskland i 1933. Han blev tvunget på pension i 1934, flyttede til Berlin og kunne herefter kun forelæse ved universiteter uden for Tyskland. 

Landau publicerede adskillige fremragende videnskabelige arbejder. Han er især kendt for sine bidrag til analytisk talteori og sine resultater om primtallenes fordeling. I denne sammenhæng gav han  i 1903 et stærkt forenklet bevis for en berømt sætning, kendt under navnet Primtalssætningen.

Edmund Landau  var  inviteret foredragsholder ved den prestigefyldte International Congress of Mathematicians, i Cambridge (1912).

Kilder 
  MacTutor History of Mathematics

Eksterne henvisninger 

Matematikere fra Tyskland
Personer fra Berlin
Ansatte ved Göttingens Universitet
Jøder fra Tyskland
Tyskere i 1800-tallet
Tyskere i 1900-tallet
Kiddesvej

Kiddesvej er en gade i Vejle som er kendt for sin stejle stigning, og at den siden 2004 har lagt afgørende asfalt til en etape i cykelløbet Danmark Rundt. 

Første gang Kiddesvej optræder i vejviseren er i 1901. Den er opkaldt efter amtsvejinspektør Christen H. Kidde (1818-1894). Tidligere blev den kaldt Møllestien efter Vejle Vindmølle, der står ved den øverste ende. Senest i 1920'erne kom der flisebelagt fortov og kanter med brosten. Tidligere var den udelukkende belagt med grus. I Mellemkrigstiden kom der asfalt på Kiddesvej, og der blev bebygget med huse op forbi møllen.

Kiddesvej er 440 meter lang, og har en gennemsnitsstigning på 11,5 procent med 19 procent som den maksimale stigningsprocent ud for Kiddesvej 30. I februar 2013 blev bl.a. Kiddesvej målt op af landmålerfirmaet LIFA i Vejle.. Adskillige skilte langs vejen gør opmærksom på at det er forbudt at cykle eller køre på knallert ned af den.

Galleri

Cykelløbet Danmark Rundt 
Siden 2004 har Danmarks Cykle Union haft en aftale med Vejle Kommune om at Kiddesvej skulle være den centrale stigning, inden målstregen på Koldingvej for en etape i cykelløbet Danmark Rundt. Det er den man omtaler "kongeetapen" på grund af den stejle stigning der skal passeres tre gange. I januar 2012 forlængede parterne aftalen, så Vejle Kommune frem til 2017 betaler for at få cykelløbet til Vejle hver sommer.

Vindere 
 2004 –  Janek Tombak ()
 2005 –  Ivan Basso ()
 2006 –  Fabian Cancellara ()
 2007 –  Kurt-Asle Arvesen ()
 2008 –  Matti Breschel ()
 2009 –  Jakob Fuglsang ()
 2010 –  Matti Breschel ()
 2011 –  Jakob Fuglsang ()
 2012 –  Lars Petter Nordhaug ()
 2013 –  Matti Breschel ()
 2014 –  Manuele Boaro ()
 2015 –  Matti Breschel ()
 2016 –  Michael Valgren ()
 2017 –  Mads Pedersen ()
 2018 –  Wout van Aert (Vérandas Willems–Crelan)
 2019 –  Lasse Norman Hansen ()
 2020 – Aflyst pga. coronaviruspandemien
 2021 –  Remco Evenepoel ()
 2022 –  Christophe Laporte ()
 2023 –  Mattias Skjelmose ()

Referencer

Eksterne henvisninger 

 Kiddesvej i Post Danmark Rundt på postdanmarkrundt.dk

Gader i Vejle
Danmark Rundt